rejauldu/bengali-wikipedia huggingface dataset:
শহীদুর রহমান খান (জন্ম: ১৩ মে ১৯৬৫) একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) ভেটেরিনারি অনুষদের মাইক্রোবায়োলজি এন্ড হাইজিন বিভাগের অধ্যাপক এবং খুলনা কৃষি বিশ্ববিদ্যালয়ের (খুকৃবি) প্রথম উপাচার্য।  প্রাথমিক জীবন ও শিক্ষা শহীদুর রহমান খান লক্ষ্মীপুর জেলার রামগঞ্জ উপজেলায় ১৯৬৫ সালের ১৩ মে জন্ম গ্রহণ করেন। তার বাবা সিরাজুল ইসলাম খান ও মা হালিমা বেগম।  তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদ থেকে ১৯৮৬ সালে ডক্টর অব ভেটেরিনারি মেডিসিন (ডিভিএম) এবং ১৯৮৭ সালে এমএস ইন মাইক্রোবায়োলজি ডিগ্রি লাভ করেন। পরবর্তীকালে জার্মানির ইউনিভার্সিটি অব লিপজেক থেকে ১৯৯৯ সালে পিএইচডি অর্জন করেন। ২০০১ থেকে ২০০৩ পর্যন্ত তিনি জাপানে পোস্ট ডক্টরাল গবেষণা সম্পন্ন করেন।  কর্মজীবন শহীদুর রহমান ১৯৯৩ সালে বাংলাদেশ কৃষি বিশ্ববিদ্যালয়ের মাইক্রোবায়োলজি এন্ড হাইজিন বিভাগে প্রভাষক হিসেবে শিক্ষকতা জীবন শুরু করেন। তিনি ১৯৯৬ সালে সহকারী অধ্যাপক, ২০০০ সালে সহযোগী অধ্যাপক এবং ২০০৫ সালে অধ্যাপক পদে পদোন্নতি লাভ করেন।  দীর্ঘ কর্মময় জীবনে শিক্ষকতা ও গবেষণার পাশাপাশি তিনি বাকৃবির প্রোক্টর, সহকারী প্রোক্টর, মাইক্রোবায়োলজি এন্ড হাইজিন বিভাগের প্রধান, হল প্রভোস্ট, সহকারী প্রভোস্টসহ বিভিন্ন কমিটিতে গুরুত্বপূর্ণ দায়িত্ব পালন করেছেন। এছাড়া তিনি বাংলাদেশ কৃষি বিশ্ববিদ্যালয়ের ইন্টারডিসিপ্লিনারি সেন্টার ফর ফুড সিকিউরিটির (আইসিএফ) পরিচালক ছিলেন।  শহীদুর রহমান মাইক্রোবায়োলজি এন্ড হাইজিন বিশেষজ্ঞ হিসেবে জাতিসংঘের খাদ্য ও কৃষি সংস্থা (এফএও) এর পরামর্শক হিসেবে কাজ করেছেন। এছাড়াও সরকারের সিনিয়র রিজিওনাল ভ্যাক্সিন কনসালটেন্ট হিসাবেও দায়িত্ব পালনের অভিজ্ঞতা রয়েছে তার।  শহীদুর রহমান খান ২০১৮ থেকে ২০২২ সাল পর্যন্ত খুলনা কৃষি বিশ্ববিদ্যালয়ের উপাচার্য হিসেবে দায়িত্ব পালন করেন। তিনি বিশ্ববিদ্যালয়টির প্রথম উপাচার্য।  গবেষণাকর্ম ও প্রকাশনা খান জাতীয় ও আন্তর্জাতিক জার্নালে ৯০টির বেশি গবেষণামূলক নিবন্ধ প্রকাশ করেছেন। তিনি বহু জনপ্রিয় বৈজ্ঞানিক প্রবন্ধ ও প্রতিবেদনের রচয়িতা। তিনি স্নাতকোত্তর ও পিএইচডি পর্যায়ের শতাধিক শিক্ষার্থীর গবেষণা তত্ত্বাবধান করেছেন।  তিনি উল্লেখযোগ্য সংখ্যক দেশীয় ও আন্তর্জাতিক সেমিনার, সিম্পোজিয়াম, ওয়ার্কশপ ও কনফারেন্সে যোগদান করে গবেষণা প্রবন্ধ উপস্থাপন এবং বিভিন্ন টেকনিক্যাল সেশনে সভাপতির দায়িত্ব পালন করেছেন। গবেষণা ও শিক্ষা সংক্রান্ত কাজে পৃথিবীর বহু দেশ ভ্রমণের অভিজ্ঞতা রয়েছে তার।  সদস্যপদ শহীদুর রহমান বিভিন্ন জাতীয় ও আন্তর্জাতিক পেশাগত সংগঠনের সক্রিয় সদস্য। তিনি বাংলাদেশ সোসাইটি ফর ভেটেরিনারি এডুকেশন অ্যান্ড রিসার্চের ভারপ্রাপ্ত সভাপতি, বাংলাদেশ কৃষি বিশ্ববিদ্যালয়ের শিক্ষক সংগঠন গণতান্ত্রিক শিক্ষক ফোরামের সাধারণ সম্পাদক ও ভারপ্রাপ্ত সভাপতি, বাংলাদেশ কৃষিবিদ ইনস্টিটিউশন বাকৃবি লোকাল চ্যাপ্টারের সভাপতির দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:খুলনা কৃষি বিশ্ববিদ্যালয়ের উপাচার্য বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
শামসুদ্দিন ইয়ামান জান্দার ( প্রাচীন আনাতোলিয় তুর্কি : شمس الدين يمان جاندار) , ছিলেন ১৩শ শতাব্দীর শেষের দিকে আনাতোলিয়ায় জান্দার রাজবংশ ও বেইলিকের প্রতিষ্ঠাতা। তিনি ১২৯১ থেকে ১৩০৯ সাল পর্যন্ত নিজের মৃত্যু অবধি জান্দার বেইলিকের বে হিসেবে দায়িত্ব পালন করেছেন।   প্রারম্ভিক জীবন  ঐতিহাসিকদের মতে, ওগুজ তুর্কিদের কায়ি গোত্রর বংশোদ্ভুত আল্প আরস্লান ইয়ামান মেহমেদ বের ছেলে ছিলেন শামসুদ্দিন ইয়ামান জান্দার বে।  জান্দার বে সেলজুক সুলতান দ্বিতীয় মাসুদ এর সেনাবাহিনীর একজন বায়োজেষ্ঠ সেনাপতি ছিলেন। তার সেবায় খুশি হয়ে সুলতান পুরস্কার হিসেবে তাকে এফলানি প্রদেশের দায়িত্ব প্রদান করেন।   গুরুত্বপূর্ণ ঘটনাবলী  সেলজুকদের দখলদার ইলখানি সুলতান আরগুন ১২৯১ সালে মৃত্যুবরণ করেন। ফলে সেলজুক সিংহাসন পুনরুদ্ধারের জন্য ক্রিমিয়ায় অবস্থানরত শাহজাদা কিলিয আরস্লান আনাতোলিয়ায় ফিরে আসনে। সেখানে চোবানওলুরা ছিলো তার প্রধান মিত্র।  অপরদিকে, সুলতান দ্বিতীয় মাসুদ তার ভাই কিলিয আরস্লান কে থামাতে সর্বোচ্চ চেষ্টা করে। কিন্তু তিনি কিলিয আরস্লান ও চোবানওলু ইয়াভলাকের যৌথ বাহিনীর কাছে পরাজিত ও বন্দী হোন। পরে আরেকটি যুদ্ধে শামসুদ্দিন জান্দার বে চোবানওলুদের পরাজিত করে সুলতান মাসুদ দ্বিতীয়কে মুক্ত করেন। থাম্ব| ১৩৭৫ সালে জান্দার রাজবংশের পতাকা   শাসনামল  সুলতান মাসুদ ‍মুক্ত হওয়ার পর আনাতোলিয় উপদ্বীপে কৃষ্ণ সাগরের পার্শ্ববর্তী এফলানি অঞ্চলের দায়িত্ব থেকে চোবানওলুদের বরখাস্ত করেন এবং সেখান ইয়ামান জান্দার বে কে নিযুক্ত করেন। সেখানে জান্দার বে জান্দার বেইলিক প্রতিষ্ঠা করেন। পরবর্তীতে পার্শ্ববর্তী অঞ্চলগুলোতে জান্দাররা বিস্তৃতি লাভ করে। সেলজুকদের পতনের সময় অন্যান্য আনাতোলিয় বেইলিকের মতো জান্দারওলুরাও নিজেদের সার্বভৌমত্ব ঘোষণা করেন। ১৪৬১ সনে সুলতান দ্বিতীয় মেহমেদ এই অঞ্চলগুলো উসমানীয় সাম্রাজ্যের অন্তর্ভুক্ত করেন।  ধারণা করা হয়, ১৪ শতকের প্রথম দিকে ইয়ামান জান্দার বে মৃত্যুবরণ করেন। জান্দার বের তার পুত্র সুলেমান প্রথম তার আসনে স্থলাভিষিক্ত হন।   তথ্যসূত্র   বিষয়শ্রেণী:১৩শ শতাব্দীতে জন্ম বিষয়শ্রেণী:১৩শ শতাব্দীর মধ্যপ্রাচ্যের রাজশাসক বিষয়শ্রেণী:১৪শ শতাব্দীর জান্দারীয় রাজশাসক
গালিবুর রহমান শরীফ একজন বাংলাদেশী রাজনীতিবিদ এবং পাবনা-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  প্রাথমিক জীবন তার পিতার নাম শামসুর রহমান শরীফ ও মাতার নাম কামরুন্নাহার শরীফ।  রাজনীতি জীবন  তিনি ঈশ্বরদী উপজেলা আওয়ামী লীগের সদস্য ছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।   তথ্যসূত্র   বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:১৯৮৩-এ জন্ম
জলন্ধর ক্যন্টনমেন্ট () ভারতের পাঞ্জাব রাজ্যের জলন্ধর জেলার একটি সেনানিবাস শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে জলন্ধর ক্যন্টনমেন্ট শহরের জনসংখ্যা হল ৪০,৫২১ জন। এর মধ্যে পুরুষ ৫৯% এবং নারী ৪১%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে জলন্ধর ক্যন্টনমেন্ট এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:১৮৪৮-এ ব্রিটিশ ভারতে প্রতিষ্ঠিত বিষয়শ্রেণী:জলন্ধর জেলার শহর ও নগর
বিএএফ শাহীন ইংলিশ মিডিয়াম কলেজ () বাংলাদেশের ঢাকা শহরে অবস্থিত একটি শিক্ষাপ্রতিষ্ঠান। এটি বাংলাদেশ বিমান বাহিনী কর্তৃক পরিচালিত। বিদ্যালয়টি মূলত ক্যামব্রিজ ইন্টারন্যাশনাল এক্সামিনেশন, ইউকে অধীনে এবং বাংলাদেশ বিমান বাহিনীর নিয়ন্ত্রণে ১৯৯২ সালে যাত্রা শুরু করে। এটি বিএএফ শাহীন কলেজ ঢাকা এর পাশে অবস্থিত।  ইতিহাস বিএএফ শাহীন ইংলিশ মিডিয়াম কলেজ (বিএএফ এসইএমসি) ১৯৯২ সালে প্রতিষ্ঠিত হয়। বিএএফ এসইএমসি কেজি থেকে শুরু করে চতুর্থ শ্রেণী পর্যন্ত মোট ছয়টি শ্রেণী, ১৫০ জন শিক্ষার্থী এবং সাতজন শিক্ষক নিয়ে যাত্রা শুরু করে। ধীরে ধীরে বিএএফ এসইএমসি প্রতিবছর একটি করে শ্রেণি যুক্ত করতে থাকে। স্কুলটি ২০১৯ সালে এ লেভেল পর্যন্ত উচ্চশিক্ষা দেওয়া শুরু করার সাথে সাথে, প্রতিষ্ঠানের নাম বিএএফ শাহীন ইংলিশ মিডিয়াম স্কুল থেকে বিএএফ শাহীন ইংলিশ মিডিয়াম কলেজ করা হয়েছে। জুন ২০২২ সেশন থেকে, বিএএফ এসইএমসি কেমব্রিজ স্কুল পরীক্ষার জন্য ব্রিটিশ কাউন্সিলের পরীক্ষার স্থান হিসাবে কাজ করা শুরু করে।https://www.bangladeshpost.net/posts/semc-job-circular-2023-bafsemc-edu-bd-115934 SEMC  ফলাফল ২০১৭ সালে ক্যামব্রিজ ইন্টারন্যাশনাল এক্সামিনেশন, ইউকে-র অধীনে ৫৬ জন ছাত্র-ছাত্রী ‘ও’ লেভেল পরীক্ষায় অংশ নিয়ে শতকরা ৮৫.০৭ জন অসাধারণ ফলাফল অর্জন করে। তারা পরীক্ষায় ৮১টি ‘এ*’ এবং ১৫১টি ‘এ’ অর্জন করে।  তথ্যসূত্র  বিষয়শ্রেণী:ঢাকার শিক্ষাপ্রতিষ্ঠান বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ বিমান বাহিনীর শিক্ষাপ্রতিষ্ঠান বিষয়শ্রেণী:ঢাকা জেলার বিদ্যালয় বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:বাংলাদেশ বিমান বাহিনী
কুদাল () ভারতের মহারাষ্ট্র রাজ্যের সিন্ধুদূর্গ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কুদাল শহরের জনসংখ্যা হল ১৩,৬৪৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে কুদাল এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
জি কুপুসস্বামী নাইডু ছিলেন প্রথম দিকের ভারতীয় উদ্যোক্তাদের একজন।  তিনি ১৯১০ সালে লক্ষ্মী মিলস কোম্পানী, একটি বড় টেক্সটাইল সুতা এবং কাপড় প্রস্তুত কারখানা, ভারতের কয়েম্বাটুরে প্রতিষ্ঠা করেছিলেন। Lakshmi Mills: http://www.lakshmimills.com/history.html   কোয়েম্বাতরে, পল্লাদাম ও কোভিলপট্টিতে এই সংস্থার তিনটি সমন্বিত টেক্সটাইল ইউনিট রয়েছে। মিলের প্রবর্তকরা বিভিন্ন টেক্সটাইল যন্ত্রপাতি সংস্থা, উল্লেখযোগ্যভাবে এলএমডব্লিউ এবং চিকিৎসা ও শিক্ষাপ্রতিষ্ঠান চালু করতে সহায়ক ভূমিকা পালন করেছিলেন।  ভারতীয় মোটর প্রতিযোগিতার কিংবদন্তি সুন্দরম করিবর্ধন ছিলেন এই সংস্থার প্রতিষ্ঠাতা এবং এক সময়ের ব্যবস্থাপনা পরিচালকের নাতি। গ্রুপ সংস্থাগুলি হকি, মোটর প্রতিযোগিত এবং ঘোড় দৌড়সহ বিভিন্ন খেলাধুলা প্রচার করে।   তথ্যসূত্র   বিষয়শ্রেণী:তামিলনাড়ুর ব্যবসায়ী বিষয়শ্রেণী:ভারতীয় টেক্সটাইল ব্যবসায়ী বিষয়শ্রেণী:কোয়েম্বাটুরের ব্যক্তি বিষয়শ্রেণী:তামিলনাড়ুর টেক্সটাইল শিল্প
রডনি টেরি রড ল্যাথাম (; জন্ম: ১২ জুন, ১৯৬১) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন রড ল্যাথাম।  এছাড়াও তিনি ক্যান্টারবারির পক্ষে রাগবি খেলেছেন। তার সন্তান টম ল্যাথাম নিউজিল্যান্ড দলে প্রতিনিধিত্ব করছেন।   খেলোয়াড়ী জীবন  স্বল্পকালীন খেলোয়াড়ী জীবনে তিনি মাত্র ৪ টেস্টে অংশ নিতে পেরেছেন। তন্মধ্যে ১৯৯২ সালে বুলাওয়েতে জিম্বাবুয়ের বিপক্ষে অনুষ্ঠিত টেস্টে একমাত্র সেঞ্চুরিটি (১১৯) করেছেন।  তবে, অল-রাউন্ডার হিসেবে একদিনের আন্তর্জাতিকে প্রভূতঃ সফলতা লাভ করেছেন তিনি। ১৯৯২ সালের ক্রিকেট বিশ্বকাপ প্রতিযোগিতায় দলের ব্যাটিং উদ্বোধনে নেমেছেন। সমগ্র খেলোয়াড়ী জীবনে ৩৩টি একদিনের আন্তর্জাতিকে অংশগ্রহণ করেন। সর্বোচ্চ রান করেন ৬০। ২৮ মার্চ, ১৯৯৩ তারিখে অকল্যান্ডের ইডেন পার্কে অস্ট্রেলিয়ার বিপক্ষে তিনি তার সেরা বোলিং পরিসংখ্যান গড়েন ৫/৩২।   তথ্যসূত্র    বহিঃসংযোগ        আরও দেখুন   টম ল্যাথাম  নিউজিল্যান্ড জাতীয় ক্রিকেট দল  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:নিউজিল্যান্ডীয় রাগবি ইউনিয়ন খেলোয়াড়
দ্য উইকলি পোস্ট হ'ল একটি সাপ্তাহিক সংবাদপত্র, যা লোকাস্ট, উত্তর ক্যারোলাইনা ভিত্তিক স্ট্যানলি কাউন্টি এবং দক্ষিণ কাবারাস কাউন্টি জুড়ে বিস্তৃত। পত্রিকাটির মালিকানা দ্য উইকলি পোস্ট, ইনকর্পোরেটেড।  কাগজটির সম্পাদক এবং প্রকাশক জন লং দ্বারা ১৯৭৪ সালে প্রতিষ্ঠিত হয়েছিল। ২০০৩ সালে লং মারা যান।     তথ্যসূত্র     বিষয়শ্রেণী:নর্থ ক্যারোলাইনার সংবাদপত্র বিষয়শ্রেণী:নর্থ ক্যারোলাইনার সাপ্তাহিক সংবাদপত্র
শ্রীমা ভট্টাচার্য একজন ভারতীয় বাঙালি টেলিভিশন অভিনেত্রী। ২০১৭ সালের ৫ই জুন থেকে ২০১৮ সালের ১২ই আগস্ট জি বাংলায় প্রচারিত ড্রামা-রোম্যান্স-কমেডি টিভি সিরিজ জামাই রাজাতে নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেছেন। তিনি ২০১৯ সালে অভিমন্যু মুখার্জির টেকো চলচ্চিত্রে আত্মপ্রকাশ করেন।  শিক্ষা শ্রীমা বাগবাজার ওমেন্স কলেজে জার্নালিজম ও মাস কমিউনিকেশন বিষয়ে স্নাতক ডিগ্রি অর্জন করেন।  ব্যক্তিগত জীবন শ্রীমা ১৯৯৭ সালের ২৬শে ফেব্রুয়ারি কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার অভিনেতা গৌরব রায় চৌধুরীর সাথে ২০২০ সালে প্রেমের সম্পর্ক ছিল।  সমালোচনা শ্রীমার ২০২১ ও ২০২২ সালে যথাক্রমে অভিনেতা সায়ন্ত মোদক ও ক্রিকেটার কনিষ্ক শেঠের সাথে প্রেমের সম্পর্ক ছিল এই নিয়ে প্রচুর গুঞ্জন শোনা যেত। তবে তিনি স্পষ্ট করে বলেন যে, সায়ন্ত মোদকের সঙ্গে সম্পর্ক নিয়ে যে কথা ছড়িয়েছে তা কেবল একটি গুজব, এবং ২০২১ সালে তারা আসলে শুধুমাত্র বন্ধু ছিলেন। বর্তমানে অভিনেতা ইন্দ্রনীল চ্যাটার্জির সাথে তার প্রেমের সম্পর্ক রয়েছে এই নিয়ে প্রচুর গুঞ্জন শোনা যাচ্ছে।  কর্মজীবন শ্রীমা ২০১৬ সালে কালার্স বাংলার নাগলীলা টিভি সিরিজের মাধ্যমে ছোটপর্দায় আত্মপ্রকাশ করেন। ২০১৭ সালে তিনি জি বাংলার জামাই রাজাতে নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেন। ২০১৯ সালে তিনি অভিমন্যু মুখার্জির টেকো চলচ্চিত্রের মাধ্যমে রূপালী পর্দায় আত্মপ্রকাশ করেন। ২০২১ সালে তিনি গাঁটছড়ায়  দ্যুতি ভট্টাচার্যের চরিত্রে অভিনয় করে বেশ জনপ্রিয়তা লাভ করেন। তার চরিত্রটি দর্শক ও সমালোচক দ্বারা প্রশংসিত হয়েছে।  তথ্যসূত্র  বহিঃসংযোগ    বিষয়শ্রেণী:কলকাতার অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় অভিনেত্রী
রোমেনা আফাজ (২৭ ডিসেম্বর ১৯২৬ - ১২ জুন ২০০৩) হলেন বাংলাদেশের একজন প্রখ্যাত ঔপন্যাসিক। তিনি দস্যু বনহুর সিরিজের জন্য বাঙালি পাঠক সমাজে সমধিক পরিচিত।   জন্ম ও শিক্ষাজীবন  রোমেনা আফাজ ১৯২৬ সালের ২৭ ডিসেম্বর বগুড়া জেলার শেরপুর শহরে জন্মগ্রহণ করেন। লেখিকার বাড়ি ছিল বগুড়া জেলার জলেশ্বরীতলায়। তার স্মৃতি ধরে রাখতে সেখানে বর্তমানে স্মৃতিঘর করা হয়েছে। এছাড়াও তার বাড়ির সামনের রাস্তাটি তার নামানুসারে 'রোমেনা আফাজ সড়ক' রাখা হয়েছে। তার পিতার নাম কাজেম উদ্‌দীন আহম্মদ এবং মায়ের নাম বেগম আছিয়া খাতুন। বগুড়া জেলার শাজাহানপুর থানার ফুলকোট গ্রামের ডাক্তার মোঃ আফাজ উল্লাহ সরকারের সঙ্গে তার বিয়ে হয়।   কর্মজীবন  রোমেনা আফাজ লেখালেখি শুরু করেন নয়বছর বয়স থেকে। তার প্রথম লেখা বাংলার চাষী নামক একটি ছড়া প্রকাশিত হয় কলকাতার মাসিক মোহাম্মদী পত্রিকায়। এরপর অসংখ্য ছোটগল্প, কবিতা, কিশোর উপন্যাস, সামাজিক উপন্যাস, গোয়েন্দা সিরিজ ও রহস্য সিরিজ রচনা করেছেন। তার লেখা রহস্য সিরিজ "দস্যু বনহুর" ব্যাপক জনপ্রিয়তা লাভ করে। তার সৃষ্ট এই দস্যু বনহুর চরিত্রের জন্যেই মূলত তিনি বিখ্যাত। রোমেনা আফাজের লিখিত বইয়ের সংখ্যা ২৫০টি। তার লেখা উপন্যাস অবলম্বনে নির্মিত হয়েছে ৬টি চলচ্চিত্র; জনপ্রিয় এই চলচ্চিত্রগুলো হলো - কাগজের নৌকা, মোমের আলো, মায়ার সংসার, মধুমিতা, মাটির মানুষ ও দস্যু বনহুর৷  রোমেনা আফাজ শুধু একজন প্রতিভাময়ী লেখকই ছিলেন না, ছিলেন একজন সক্রিয় সমাজ সেবিকাও। ৩৭টি সমাজসেবামূলক প্রতিষ্ঠানের সঙ্গে জড়িত ছিলেন তিনি৷ তারমধ্যে জাতীয় মহিলা সংস্থা, বগুড়ার সাবেক চেয়ারম্যান; ঠেংগামারা মহিলা সবুজ সংঘ, বগুড়ার আজীবন উপদেষ্টা ও প্রতিষ্ঠাতা পৃষ্ঠপোষক; বাংলাদেশ মহিলা জাতীয় ক্রীড়া সংস্থা, বগুড়ার সাবেক ভাইস চেয়ারম্যান; বাংলাদেশ উদীচী শিল্পীগোষ্ঠী, বগুড়ার সাবেক ভাইস চেয়ারম্যান; বাংলাদেশ রেডক্রস সমিতি, বগুড়ার সাবেক সদস্য; শিশু একাডেমী, বগুড়ার সাবেক উপদেষ্টা; বাংলাদেশ রাইটার্স ফোরাম, বগুড়ার সাবেক উপদেষ্টা ইত্যাদি উল্লেখযোগ্য৷   পুরস্কার ও সম্মাননা  সাহিত্য ও শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। রোমেনা আফাজের অবদানকে ধরে রাখার জন্য প্রতিষ্ঠিত হয়েছে রোমেনা আফাজ স্মৃতি পরিষদ৷ সাহিত্যে প্রশংসনীয় বিশেষ অবদানের জন্যে বিভিন্ন সংগঠন থেকে পেয়েছেন বহু পুরস্কার৷ তারমধ্যে নারী বিকাশ সংস্থা, বগুড়া থেকে বেগম রোকেয়া স্বর্ণপদক -২০০০; বাংলাদেশ রাইটার্স ফোরাম, বগুড়া থেকে ২১শে পদক (সাহিত্য),২০০৩; গণউন্নয়ন গ্রন্থাগার (সি,ডি,এল) নারী ফোরাম থেকে নারী মুক্তি আন্দোলনের অগ্রদূত সম্মাননা পদক, ২০০৬ (মরণোত্তর) ইত্যাদি অন্যতম৷ বিভিন্ন সামাজিক-সাংস্কৃতিক সংগঠন থেকে সাহিত্যে তার অবদানের স্বীকৃতি-স্বরূপ বিভিন্ন সময়ে সংবর্ধনা দেওয়া হয়; তারমধ্যে ঢাকার নারীগ্রন্থ প্রবর্তনা গুণীজন-১৯৯৯ সংবর্ধনা উল্লেখযোগ্য৷   মৃত্যু  ২০০৩ সালের ১২ জুন তিনি মৃত্যুবরণ করেন।   সাহিত্যকর্ম   দেশের মেয়ে: সামাজিক ও পারিবারিক  জানি তুমি আসবে: প্রণয়মূলক উপন্যাস  বনহুর: রহস্য সিরিজ  রক্তে আঁকা মাপ: দুঃসাহসিক অভিযান  মান্দিগোর বাড়ি: কিশোর উপন্যাস  "বিদগ্ধা জননী"  সামাজিক উপন্যাস   আরও দেখুন   সাহিত্যে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বগুড়ার লেখক  বিষয়শ্রেণী:১৯২৬-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:বাংলাদেশী লেখিকা বিষয়শ্রেণী:বাংলাদেশী নারী ঔপন্যাসিক বিষয়শ্রেণী:সাহিত্যে স্বাধীনতা পুরস্কার বিজয়ী বিষয়শ্রেণী:স্বাধীনতা পুরস্কার বিজয়ী
পশ্‌তু ইন্দো-ইউরোপীয় ভাষা-পরিবারের ইরানীয় শাখার একটি ভাষা। আফগানিস্তান এ প্রায় ১০ লক্ষ লোক এই ভাষায় কথা বলে। এরা প্রায় সবাই পশতুন জাতির লোক। পাকিস্তানে আরও প্রায় ৯৫ লক্ষ লোক পশতু ভাষায় কথা বলেন।   বিস্তার    ইতিহাস    স্বীকৃতি  ১৯৩৬ সালে রাজকীয় আদেশবলে পশতুকে আফগানিস্তানের জাতীয় ভাষার মর্যাদা দেয়া হয়। বর্তমানে এটি আফগানিস্তানের দুইটি সরকারী ভাষার একটি; অপরটি হলো দারি ভাষা। এই দুই ভাষার মধ্যে দারি ভাষার মর্যাদা তুলনামূলকভাবে বেশি বলে পশতুন জাতির অনেকেই দারি ভাষায় কথা বলেন, কিন্তু দারি ভাষাভাষীরা কদাচিৎ পশতু ভাষায় কথা বলেন।    শিক্ষা ও ব্যবহার  পশতুন জাতির রাজনৈতিক প্রভাবের কারণে দারি-মাধ্যমের স্কুলগুলিতেও পশতু ভাষা একটি অবশ্যপাঠ্য বিষয়। আফগান সরকার প্রশাসনেও পশতু ভাষা ব্যাপকভাবে ব্যবহার করা হয়। তবে এই পৃষ্ঠপোষকতা সত্ত্বেও পশতু ভাষা ব্যবসা ও উচ্চশিক্ষার প্রধান ভাষা হিসেবে দারিকে প্রতিস্থাপন করতে পারেনি। আফগানিস্তানের বাইরে পাকিস্তানে অনেক পশতুভাষী লোক বসবাস করলেও সেখানে পশুতু ভাষার কোনো সরকারি মর্যাদা নেই এবং স্কুলেও এটিকে শেখানো হয় না। পাকিস্তানের পশতু ছেলেমেয়েরা উর্দুতে পড়াশোনা করে।   লিখন পদ্ধতি    আরও দেখুন   দারি ভাষা  উর্দু ভাষা  বেলুচি ভাষা   তথ্যসূত্র    বহিঃসংযোগ   H. G. Raverty. A Dictionary of the Puk'hto, Pus'hto, or Language of the Afghans. Second edition, with considerable additions. London: Williams and Norgate, 1867.  The Pashto software localization and development  پښتو ليکلاﺭ ښود, by Prof Zyar (পশতু)  D. N. MacKenzie, "A Standard Pashto", Khyber.org   পশতুতে বানান এবং ভাষার উচ্চারণের ধ্বনিরীতিগুলো (আফগান)   অনলাইন পশতু শব্দভাণ্ডার  একটি পশতু শব্দ তালিকা  বিষয়শ্রেণী:পশতু ভাষার বহিঃসংযোগ থাকা নিবন্ধ বিষয়শ্রেণী:ইরানীয় ভাষাসমূহ বিষয়শ্রেণী:পূর্ব ইরানীয় ভাষাসমূহ বিষয়শ্রেণী:আফগানিস্তানের ভাষা বিষয়শ্রেণী:পাকিস্তানের ভাষা বিষয়শ্রেণী:পশতু ভাষা
প্যাট্রিক ম্যাক্সওয়েল স্টুয়ার্ট (১৭৯৫–১৮৪৬) ছিলেন লন্ডনের একজন বণিক এবং ল্যাঙ্কাস্টার (১৮৩১–১৮৩৭) এবং রেনফ্রুশায়ার (১৮৪১–১৮৪৬) এর হুইগ এমপি।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:১৮৪৬-এ মৃত্যু বিষয়শ্রেণী:১৭৯৫-এ জন্ম বিষয়শ্রেণী:স্কটল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য
গণি খান (পশতু: غني خان) ‎ (১৯১৪–১৯৯৬) ছিলেন একজন পাকিস্তানি পশতু ভাষার কবি, শিল্পী, লেখক, রাজনীতিবিদ  এবং বিংশ শতাব্দীর দার্শনিক। তিনি খান আব্দুল গফফার খানের পুত্র ছিলেন এবং খান আব্দুল ওয়ালি খান এর বড় ভাই।   জীবনী    খান আব্দুল গণি খান ব্রিটিশ ভারতের উত্তর-পশ্চিম সীমান্ত প্রদেশের হাথনগরে জন্মগ্রহণ করেন অথবা আজকালকার দিনে পাকিস্তানের খাইবার পাখতুনখোয়া চরসাবাদের উটমানজাই গ্রামে। তিনি লাল শার্ট নেতা খন্দকার আব্দুল গফফার খানের পুত্র এবং খান আব্দুল ওয়ালী খানের বড় ভাই ছিলেন। তার স্ত্রী রোশন একটি ফার্সি বংশোদ্ভূত পরিবার থেকে এসেছে এবং নওয়াব রুস্তম জং এর কন্যা ছিলেন। তিনি শান্তিনিকেতনে রবীন্দ্রনাথ ঠাকুরের বিশ্ববিদ্যালয়ে শিল্প একাডেমিতে অধ্যয়ন করতে গিয়েছিলেন এবং সেখানে চিত্রাঙ্কন এবং ভাস্কর্য তিনি বিশেষ জ্ঞান লাভ করেন। তিনি ইংল্যান্ড সফর করেন এবং পরবর্তীতে মার্কিন যুক্তরাষ্ট্রের সুগার টেকনোলজিতে অধ্যয়ন শুরু করেছিলেন। এরপর তিনি ভারতে ফিরে এসে ১৯৩৩ সালে তাখত ভাই চিনি কলে কাজ শুরু করেন। তার পিতার প্রভাবের কারণে তিনি ব্রিটিশ ভারতে পশতুদের পক্ষে যুক্তিযুক্ত রাজনীতিতে জড়িত ছিলেন। তিনি ১৯৪৮ সালে তিনি পাকিস্তান সরকার কর্তৃক গ্রেফতার হন, যদিও তিনি ঐল সময়ে রাজনীতি থেকে অব্যহতি নিয়েছিলেন। তিনি গ্রেফতার হওয়ার পর সারা দেশের বিভিন্ন কারাগারে ১৯৫৪ সাল পর্যন্ত কারাভোগ করেন। ওই বছরগুলিতেই তিনি তার কবিতা লেখা শুরু করেছিলেন দা পাঞ্জরে চঘার, যেটি তার জীবনের শ্রেষ্ঠ লেখা বলে মনে করা হয়। গণি খান বেশিরভাগ সময়ই সাহিত্যে অবদান রেখে পাকিস্তান সরকারের কাছ থেকে প্রশংসা লাভ করেন এবং পাশাপাশি বিভিন্ন পুরস্কার লাভ করেন (যদিও প্রায়শই অপ্রকাশিত ছিল) কিন্তু তার জীবনের বেশিরভাগ সময়ই কেটেছে পাকিস্তান সরকার কর্তৃক উপেক্ষা শিকার হয়ে। পাখতো সাহিত্য ও চিত্রশিল্পে তার অসাধারণ অবদানের জন্য পাকিস্তানের প্রেসিডেন্ট জেনারেল মুহাম্মদ জিয়া উল হক তাকে (২৩ মার্চ, ১৯৮০) তারিখে সম্মানজনক পুরস্কার সিতারা-ই-ইমতিয়াজের পুরস্কারে ভুষিত করেন।   সমর্থনসূচক কাজ  খান আবদুল গনি খান ১৯৯৬ সালের ১৫ মার্চ তারিখে মৃত্যুবরণ করেন এবং চরসাদার উতমানজাইয়ে দাফন করা হয়। তার মৃত্য পরবর্তী সময়ে খাইবার-পাখতুনখোয়া প্রদেশের সরকার তার অসাধারণ কৃতিত্বের স্বীকৃতিস্বরূপ একটি পাবলিক লাইব্রেরী নির্মাণ করে এবং তার প্রতি স্মৃতিচারনার জন্য  জায়গা জুড়ে একটি উদ্যান তৈরী করা হয়। উদ্যানটির নামকরণ করা হয় গনি দেরাই বা গনি এর টিলা। এই জায়গাটি তার বাড়ির খুব কাছাকাছি অবস্থিত একটি ঐতিহাসিক ঢিপি দারুল-আমান।   তথ্যসূত্র    উৎস   Mohammad Arif Khattak: Ghani Khan – A Poet of Social Reality,    বহিৎসংযোগ    Ghani Khan - interviews, images, and poems  Harappa - Audio and video interviews  Ghani Khan - The Man in the Poet  Ghani Khan - Poetry  বিষয়শ্রেণী:১৯১৪-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:পশতু ব্যক্তি বিষয়শ্রেণী:পশতু জাতীয়তাবাদী বিষয়শ্রেণী:পশতু ভাষার কবি বিষয়শ্রেণী:পাকিস্তানি কবি বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:বাহরাম খান পরিবার বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:২০শ শতাব্দীর কবি বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:১৯১০-এর দশকে জন্ম
সৈয়দপুর ভারতের উত্তর প্রদেশ রাজ্যের একটি শহর ও নগর পঞ্চায়েত, যার পিন কোড হল ২৩৩৩০৪।   ভূগোল  সৈয়দপুর ২৫.৫৫ ডিগ্রি উত্তর অক্ষাংশ এবং ৮৩.১৮ ডিগ্রি পশ্চিম দ্রাঘিমাংশে অবস্থিত।Falling Rain Genomics, Inc - Saidpur এটি সমুদ্র সমতল থেকে ৭০ মিটার (২২৯ ফুট) উচ্চায় অবস্থিত। এটি ঘাজিপুর জেলার একটি গুরুত্বপূণ বাণিজ্যিক স্থান। ঘাজিপুর-বাণারসির প্রধান সড়কটি শহরের মাঝ দিয়ে গেছে।   জনসংখ্যা  ২০০১ ভারতীয় জনগণনা অনুসারে সৈয়দপুর শহরের জনসংখ্যা ৪৭,০৬৪ জন, যার মধ্যে ৪৭% নারি ও ৫৩% পুরুষ। স্বাক্ষরতার হার শতকরা ৫৯% ভাগ, যা জাতীয় স্বাক্ষরতার হারের চেয়ে কম (জাতীয় স্বাক্ষরতার হার ৫৯.৫%)। নারী স্বাক্ষরতার হার ৪৯% এবং পুরুষ স্বাক্ষরতার হার ৬৮%। সৈয়দপুরে বসবাসকারীদের মধ্যে শতকরা ১৭ ভাগ ছয় বছরের কম বয়সী শিশু।  তথ্যসূত্র  বিষয়শ্রেণী:গাজীপুর জেলার (ভারত) শহর ও নগর
থাম্ব|ডান|ইগর স্ট্রাভিনস্কি থাম্ব|ডান|ইগর স্ট্রাভিনস্কি ইগর স্ট্রাভিনস্কি (জুন ১৭, ১৮৮২ – এপ্রিল ৬, ১৯৭১) রুশ সঙ্গীতস্রষ্টা। তাকে ২০ শতকের সবচেয়ে গুরুত্বপূর্ণ সুরকারদের মধ্যে গণ্য করা হয়।Page 2006; Théodore and Denise Stravinsky 2004, vii.Anonymous 1940.Cohen 2004, 30. টাইম ম্যাগাজিন তাকে ২০ শতকের ১০০জন প্রভাবশালী ব্যক্তিদের তালিকায় রেখেছে।Glass 1998  . ১৯৪৬ সালে তিনি মার্কিন নাগরিকত্ব গ্রহণ করেন। তার সুর দেয়া যন্ত্রসঙ্গীত ছাড়াও তিনি পিয়ানোবাদক ও সঙ্গীত পরিচালক হিসাবে খ্যাতি অর্জন করেন।  স্ট্রাভিনস্কির বাবা একজন প্রতিষ্ঠিত বেস অপেরা গায়ক ছিলেন এবং স্ট্রাভিনস্কি পিয়ানো এবং সঙ্গীত তত্ত্বের পাঠ গ্রহণ করে বড় হয়েছিলেন। সেন্ট পিটার্সবার্গ বিশ্ববিদ্যালয়ে আইন অধ্যয়ন করার সময়, তিনি নিকোলাই রিমস্কি-করসাকভ এর সাথে দেখা করেন এবং ১৯০৮ সালে রিমস্কি-করসাকভের মৃত্যুর আগ পর্যন্ত তার অধীনে অধ্যয়ন করেন। স্ট্র্যাভিনস্কি ইম্প্রেসারিও সের্গেই দিয়াঘিলেভ এর সাথে দেখা করেন, যিনি স্ট্র্যাভিনস্কিকে তিনটি ব্যালে লেখার দায়িত্ব দেন: দ্য ফায়ারবার্ড (১৯১০), পেত্রুশকা ] (১৯১১), এবং দ্য রাইট অফ স্প্রিং (১৯১৩), যার শেষটি প্রিমিয়ারে কাছাকাছি-দাঙ্গার পরে তাকে আন্তর্জাতিক খ্যাতি এনে দেয় এবং সুরকারদের ছন্দের কাঠামো বোঝার উপায় পরিবর্তন করে।  স্ট্রাভিনস্কির রচনামূলক কর্মজীবনকে তিনটি সময়কালে ভাগ করা হয়েছে: তার রাশিয়ান সময়কাল (.১৯১৩-১৯২০), তার নিওক্লাসিক্যাল সময়কাল (১৯২০-১৯৫১), এবং তার সিরিয়াল সময়কাল (১৯৫৪-১৯৬৮))। স্ট্রাভিনস্কির রাশিয়ান সময়কাল রাশিয়ান শৈলী এবং লোককাহিনীর প্রভাব দ্বারা চিহ্নিত করা হয়েছিল। রেনার্দ (১৯১৬) এবং লেস নোসেস (১৯২৩) ছিল রাশিয়ান লোক কবিতার উপর ভিত্তি করে এবং L'Histoire du soldat এই লোককাহিনীগুলিকে জনপ্রিয় সঙ্গীত কাঠামোর সাথে মিশ্রিত করেছে, যেমন ট্যাঙ্গো, ওয়াল্টজ, রাগ, এবং কোরালে . তার নিওক্ল্যাসিকাল পিরিয়ড শাস্ত্রীয় সময়কাল থেকে থিম এবং কৌশলগুলি প্রদর্শন করেছিল, যেমন তার অক্টেট (১৯২৩) এবং গ্রীক-এ সোনাটা ফর্মের ব্যবহার। পুরাণ পার্সেফোন (১৯৩৫)। তার সিরিয়াল পিরিয়ডে, স্ট্র্যাভিনস্কি সেকেন্ড ভিয়েনিজ স্কুল থেকে আর্নল্ড শোয়েনবার্গ-এর বারো-টোন টেকনিক-এর মতো রচনামূলক কৌশলের দিকে ঝুঁকেছিলেন। ইন মেমোরিয়াম ডিলান থমাস (১৯৫৪) ছিল তাঁর রচনাগুলির মধ্যে প্রথম যা সম্পূর্ণরূপে কৌশলের উপর ভিত্তি করে তৈরি করা হয়েছিল এবং ক্যান্টিকাম স্যাক্রাম (১৯৫৬) ছিল তাঁর প্রথম রচনা যা একটি স্বর উপর ভিত্তি করে তৈরি হয়েছিল। সারি। স্ট্রাভিনস্কির শেষ প্রধান কাজ ছিল রিকুয়েম ক্যান্টিকেলস (১৯৬৬), যেটি তাঁর অন্ত্যেষ্টিক্রিয়ায় সম্পাদিত হয়েছিল।   তথ্যসূত্র   বিষয়শ্রেণী:রুশ সঙ্গীত পরিচালক বিষয়শ্রেণী:১৮৮২-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:গ্র্যামি পুরস্কার বিজয়ী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:পুরুষ অপেরা সুরকার বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন পিয়ানোবাদক বিষয়শ্রেণী:২০শ শতাব্দীর ধ্রুপদী সুরকার বিষয়শ্রেণী:মার্কিন ধ্রুপদী সুরকার বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:রুশ বংশোদ্ভূত মার্কিন ব্যক্তি বিষয়শ্রেণী:ফ্রান্সের নাগরিকীকৃত নাগরিক